เรือนจำฉินเฉิง

เรือนจำฉินเฉิง กระทรวงความมั่นคงสาธารณะ (จีน: 公安部秦城监狱) เป็นเรือนจำที่มีการรักษาความปลอดภัยสูงสุด ตั้งอยู่ในหมู่บ้านฉินเฉิง เมืองซิ่งโช่ว เขตชางผิง กรุงปักกิ่ง สาธารณรัฐประชาชนจีน สร้างขึ้นเมื่อ ค.ศ. 1958 โดยได้รับความช่วยเหลือจากสหภาพโซเวียตและเป็นเรือนจำแห่งเดียวที่สังกัดกระทรวงความมั่นคงสาธารณะของจีน ส่วนเรือนจำที่ไม่ใช่ของทหารอื่น ๆ ดำเนินการโดยกระทรวงยุติธรรม นักโทษการเมืองถูกคุมขังในฉินเฉิง ในจำนวนนี้มีผู้เข้าร่วมขบวนการประชาธิปไตยจีนและการประท้วงที่จัตุรัสเทียนอันเหมิน ค.ศ. 1989 อดีตนักโทษที่มีชื่อเสียง ได้แก่ หลี่ รุ่ย เจียง ชิง, ยฺเหวียน เกิง, เป้า ถง, ไต้ ฉิง รวมถึงบุคคลสำคัญชาวทิเบต เช่น แป็นเช็นลามะที่ 10 เชอกยี แกยแช็น และพุนต์ซก วังยัล นักโทษคนอื่น ๆ ได้แก่ แกนนำพรรคคอมมิวนิสต์จำนวนมากที่ต่อสู้ดิ้นรนในช่วงการปฏิวัติวัฒนธรรม เช่น ปั๋ว อีปัว, เผิง เจิน, หลิว เสี่ยวปัว, อิสราเอล เอปสเตน, ซิดนีย์ ริตเทนเบิร์ก, ไมเคิล แชปิโร และเดวิก ครูก เมื่อไม่นานมานี้ เจ้าหน้าที่ระดับสูงที่ถูกกล่าวหาว่าทุจริต เช่น เฉิน ซีถง เฉิน เหลียงยฺหวี่ ปั๋ว ซีไหล และโจว หย่งคังก็ถูกคุมขังที่นี่เช่นกัน เรือนจำตั้งอยู่ที่ตีนเขาด้านตะวันออกของภูเขาเยี่ยน หันหน้าออกสู่ที่ราบหฺวาเป่ย์ทางทิศตะวันออก เหนือ และใต้ บริเวณที่ราบนี้เป็นที่ตั้งของไร่นาฉินเฉิง (จีน: 秦城农场; พินอิน: Qínchéng Nóngchǎng) ซึ่งเป็นส่วนหนึ่งของเรือนจำ อ้างอิง หนังสืออ่านเพิ่ม Munro, R.; (Organization), Human Rights Watch; Psychiatry, Geneva Initiative on (2002). Dangerous Minds: Political Psychiatry in China Today and Its Origins in the Mao Era. Human Rights Watch. p. 73. ISBN 978-1-56432-278-4. MacFarquhar, Roderick, and Michael Schoenhals, Mao's Last Revolution. Cambridge: Harvard University Press, 2006, pp. 342–345, 416, 442, 435. Wei Jingsheng, "A Twentieth-Century Bastille," translated in James D. Seymour, The Fifth Modernization, Standfordville NY: 1980, pp. 214–222. Yao Lun, "Qincheng jianyu de laiyou" (Origins of Qincheng Prison), in Sun Mingshan, ed., Lishi shunjian (Moments in History) vol. 2, Beijing: Qunzhong chubanshe, 2001, pp. 51–58. Gerson, J. (1997). Qincheng Prison. John Wiley & Sons Australia, Limited. ISBN 978-0-471-57673-0. แหล่งข้อมูลอื่น 秦城监狱的由来（姚 伦） – กระทรวงความมั่นคงสาธารณะสาธารณรัฐประชาชนจีน. คู่มือเหลาไก่ ดูเพิ่ม ระบบการลงโทษในประเทศจีน กระทรวงยุติธรรมสาธารณรัฐประชาชนจีน เรือนจำเหยียนเฉิง แม่แบบ:เรือนจำในประเทศจีน แม่แบบ:เขตชางผิง